**Csongrád Város Polgármesterétől**

Száma: REF./ 65-2/ 2024.

Témafelelős: Tóth Irén

**ELŐTERJESZTÉS**

**Csongrád Városi Önkormányzat Képviselő-testületének**

 **2024. augusztus 29 - i ülésére**

**Tárgy:** A 67-3/2023. számú fogorvosi alapellátásra vonatkozó Feladat–ellátási szerződés megszűntetése, Dr. Makra Imre fogorvos kérelme alapján.

**Tisztelt Képviselő-testület!**

Dr. Makra Imre fogorvos a Makradent Kft. ügyvezető fogorvosa (6640 Csongrád, Gyöngyvirág u. 37.) értesítette Csongrád Város Polgármesterét, hogy a Csongrád Városi Önkormányzat és a Makradent Kft. között 2023.12.01. napjával létrejött, a 3 sz. vegyes fogorvosi körzet működtetésére vonatkozó Feladat- ellátási szerződést 2025. január 01. napjával fel kívánja mondani, a jövőben magán fogorvosi tevékenységet fog végezni. A felmondó levél az előterjesztés mellékletét képezi.

Továbbá levelében arról is értesítette a Polgármestert, hogy a Nemzeti Egészségbiztosítási Alapkezelővel kötött finanszírozási szerződést 2024. december 31.-vel fel kívánja mondani.

Ennek következménye a 3 sz. fogorvosi alapellátási körzet orvosi feladat - ellátásának megüresedése. Dr. Makra Imre arról is tájékoztatást adott, hogy az ingatlanban, melyet jelenleg is használ a 6640 Csongrád, Szőlőhegyi u 19 sz. alatt, szeretné tovább folytatni a magán fogorvosi tevékenységét. Az ingatlan magánvállalkozás tulajdona, a rendelőhelyiségben található eszközök a Makradent Kft. tulajdonát képezik. Jelenlegi munkatársa, asszisztense munkájára magán orvosi tevékenységében is igényt tart, és asszisztense Piller - Görög Andrea asszisztens a jövőben a magán orvosi rendelőben fog munkát végezni. Csongrád Városi Önkormányzatnak a ténylegesen megvalósult feladat – ellátási szerződés felbontásának jelentését meg kell tenni az Országos Kórházi Főigazgatóság részére. A 2025 január 01. napjával visszaadott 3 sz. fogorvosi alapellátási körzetre vonatkozó praxis jogot a jogszabályok szerint meg kell hirdetni az Országos Kórházi Főigazgatóság oldalán.

A fogászati alapellátás az Önkormányzat kötelező egészségügyi alapellátási feladata. Ahhoz, hogy a betegellátás zavartalanul és folyamatosan biztosítva legyen 2025. január 01-vel, intézkedés szükséges a 3. sz. fogorvosi körzet működtetésére vonatkozóan. A személyi feltételek megteremtése érdekében a 3. sz. fogorvosi alapellátási praxist az Országos Kórházi Főigazgatóság oldalán közzé kell tenni. Mivel a meglévő rendelőhelyiséget tovább fogja használni Dr. Makra Imre, mint magán orvos, az önkormányzatnak ki kell alakítania a 3 sz. fogászati körzet ellátására fogorvosi rendelőt.

Kérem a Tisztelt Képviselő-testületet, az előterjesztés megvitatására és a határozati javaslat elfogadására.

**HATÁROZATI JAVASLAT**

Csongrád Városi Önkormányzat Képviselő-testülete megtárgyalta „A 67-3/2023. számú fogorvosi alapellátásra vonatkozó Feladat – ellátási szerződés megszűntetése, Dr. Makra Imre fogorvos kérelme alapján” tárgyú előterjesztést és az alábbi döntést hozza:

1. Csongrád Városi Önkormányzat Képviselő - testülete tudomásul veszi Dr. Makra Imre fogorvos bejelentését, 2024. december 31. napjával a 67-3/2023. számú, 3 sz. fogorvosi alapellátási körzet működtetésére vonatkozó Feladat - ellátási szerződést megszűnteti.

Felelős: Bedő Tamás polgármester

 Dr. Makra Imre a Makradent Kft. ügyvezető fogorvosa

Határidő: 2024. szeptember 15.

1. A Képviselő – testület kéri előterjeszteni a 3. sz. fogorvosi alapellátási körzet működtetésére vonatkozó elképzeléseket és intézkedési tervet a soron következő ülésére.

Felelős: Tóth Irén egészségügyi referens

Határidő: Soron következő Képviselő - testületi ülés

Erről jegyzőkönyvi kivonaton értesítést kap:

1. Képviselő-testület tagjai
2. Egészségügyi referens és általa:
3. az érintettek

Csongrád, 2024. augusztus 15.

 Bedő Tamás

 polgármester



**Feladat-ellátási szerződés megszűntetése**

 (tervezet)

mely létrejött **Csongrád Városi Önkormányzat** (képviseletében: Bedő Tamás polgármester, székhely: 6640 Csongrád, Kossuth tér 7.) és a Makradent Kft. Dr. Makra Imre ügyvezető fogorvos között

Felek rögzítik, hogy közöttük 2023. december 01 napjával, száma 67-3/2023. feladat-ellátási szerződés jött létre a 3 számú fogorvosi vegyes körzet feladatainak ellátására.

Dr. Makra Imre ügyvezető fogorvos azzal a kéréssel fordult Csongrád Városi Önkormányzat képviselőjeként Bedő Tamás polgármesterhez, hogy 2023. január 01.-napjával a Csongrád Városi Önkormányzattal a 3sz. fogorvosi alapellátási körzetre kötött Feladat – ellátási szerződést felmondja.

Csongrád Városi Önkormányzat Képviselő-testülete 2024. augusztus 29.-én megtartott ülésén a ……………….. sz. önkormányzati határozatával, elfogadta / nem fogadta el a benyújtott kérelmet, így a közöttük létrejött Feladat-ellátási szerződést ………………………….. napjával megszünteti.

Csongrád, 2024. szeptember

Csongrád Városi Önkormányzat Dr. Makra Imre

Bedő Tamás polgármester fogorvos